**3. számú melléklet**

**Tájékoztató**

**Adó- és járulékfizetési kötelezettség az iskolarendszerű képzéssel kapcsolatban**

A Munkáltató által a tanulmányi szerződés keretében történő kifizetés a munkavállalónál bérjövedelemként adózik. (A gyakorlatban ez úgy valósul meg, hogy a munkáltató által megfizetett képzési költséget a munkavállaló béréhez hozzá kell számítani, és azzal együtt számfejtve kell az adóelőleget, járulékot levonni, illetve a munkáltatónak a szociális hozzájárulási adót megfizetni.)

A fentieket az alábbi táblázat szemlélteti:

|  |  |  |  |
| --- | --- | --- | --- |
| **Megnevezés** | **Adóvonzat** | **Munkáltatót terhelőadómérték (%)** | **Munkavállalót terhelőadómérték (%)** |
| **Iskolarendszerű képzés költsége** | munkaviszonyból származó jövedelem | 13,0% | 33,5% |

 Munkavállalót terhelő adó- és járulékfizetési kötelezettségek:

|  |  |
| --- | --- |
| **Adó- és járulékteher megnevezése** | **mértéke** |
| személyi jövedelemadó | 15%[[1]](#footnote-1) |
| társadalombiztosítási járulék | 18,5% |
| **Összesen** | **33,5%** |

A költségek megtérítése esetén a kifizetés hónapjának munkabéréhez történik a kifizetés összegének a hozzáadása és ez alapján a munkavállalót terhelő járandóságok levonása (tehát pl. áprilisi tandíj kifizetés esetén az áprilisi munkabérrel együtt történik a közterhek elszámolása).

1. Összevont adóalapot csökkentő adókedvezményt (pl. családi kedvezmény) a munkavállaló a törvényi szabályozásnak megfelelő mértékig igénybe tud venni. [↑](#footnote-ref-1)